TMC จ่อเพิ่มทุน 253,750,000 หุ้นให้ผู้ถือหุ้นเดิม-รองรับ TMC-W1
บอร์ด TMC ไฟเขียวเพิ่มทุน 253,750,000 หุ้น มูลค่าหุ้นที่ตราไว้หุ้นละ 1 บาท แบ่งเป็น หุ้นสามัญเพิ่มทุนจำนวน 72,500,000 หุ้นให้แก่ผู้ถือหุ้นเดิมอัตราส่วนการจองซื้อ 4 หุ้นเดิม ต่อ 1 หุ้นใหม่ และหุ้นสามัญเพิ่มทุนจำนวน 181,250,000 หุ้น รองรับการใช้สิทธิตามใบสำคัญแสดงสิทธิ TMC-W1
5 ต.ค. 2558

บริษัท ที.เอ็ม.ซี. อุตสาหกรรม จำกัด (มหาชน) หรือ TMC ระบุว่า ที่ประชุมคณะกรรมการบริษัทมีมติเมื่อวันที่ 3 ต.ค.58 อนุมัติเพิ่มทุนจดทะเบียนของบริษัทจากทุนจดทะเบียนเดิม จำนวน 290,000,000 บาท เป็นทุนจดทะเบียนใหม่ จำนวน 543,750,000 บาท โดยการออกหุ้นสามัญเพิ่มทุนจำนวน 253,750,000 หุ้น มูลค่าหุ้นที่ตราไว้หุ้นละ 1 บาท
โดยหุ้นสามัญเพิ่มทุนจำนวน 72,500,000 หุ้น มูลค่าที่ตราไว้หุ้นละ 1 บาท เสนอขายในคราวเดียวกันหรือต่างคราวกันให้แก่ผู้ถือหุ้นเดิมตามสัดส่วนตามรายชื่อผู้ถือหุ้นที่มีสิทธิในการจองซื้อหุ้นสามัญเพิ่มทุนที่ปรากฏในสมุดทะเบียนผู้ถือหุ้นในวันที่ 15 ตุลาคม 2558 ซึ่งเป็นวันกำหนดรายชื่อผู้ถือหุ้นที่มีสิทธิจองซื้อหุ้นเพิ่มทุนของบริษัท (Record Date) และกำหนดวันปิดสมุดทะเบียนเพื่อรวบรวมรายชื่อผู้ถือหุ้นตามมาตรา 225 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 เป็นวันที่ 16 ตุลาคม 2558
ในอัตราส่วนการจองซื้อ 4 หุ้นเดิม ต่อ 1 หุ้นใหม่ กรณีมีเศษหุ้นให้ปัดทิ้ง ในราคาเสนอขายหุ้นละ 2 บาท และในระหว่างระยะเวลาการจองซื้อหุ้นเพิ่มทุน ผู้ถือหุ้นเดิมอาจแสดงความจา นงจองซื้อหุ้นเพิ่มทุนเกินจากสิทธิ (ExcessRights) ที่ได้รับจัดสรรตามสัดส่วนได้ ในราคาเสนอขายเดียวกัน ทั้งนี้ มอบหมายให้คณะกรรมการหรือบุคคลที่คณะกรรมการมอบหมายเป็นผู้พิจารณากำหนดวันจองซื้อและระยะเวลาเสนอขาย เงื่อนไข และ
ขณะเดียวกันหุ้นสามัญเพิ่มทุนจำนวน 181,250,000 หุ้น จัดสรรเพื่อรองรับการใช้สิทธิตามใบสำคัญแสดงสิทธิ TMC-W1 ซึ่งออกและจัดสรรให้กับผู้ถือหุ้นเดิมของบริษัทฯ โดยมีอัตราการใช้สิทธิใบสำคัญแสดงสิทธิ 1 หน่วย ซื้อหุ้นสามัญได้ 1 หุ้น กำหนดราคาการใช้สิทธิหุ้นละ 1.50 บาท (อาจเปลี่ยนแปลงได้ในภายหลังตามเงื่อนไขการปรับสิทธิ)
กำหนดการออกและจัดสรรใบสำคัญแสดงสิทธิที่จะซื้อหุ้นสามัญเพิ่มทุนของ บริษัท ที.เอ็ม.ซี. อุตสาหกรรม จำกัด (มหาชน) (ใบสำคัญแสดงสิทธิ TMC-W1) ในจำนวนไม่เกิน 181,250,000 หน่วย ให้แก่ผู้ถือหุ้นเดิมของบริษัทฯ ตามสัดส่วนการถือหุ้น (Rights Offering)
โดยไม่คิดมูลค่า ในอัตราการจัดสรร 2 หุ้นสามัญเดิม ต่อ 1 หน่วยใบสำคัญแสดงสิทธิ ในการคำนวณสิทธิที่จะได้รับจัดสรรใบสำคัญแสดงสิทธิ TMC-W1 ของผู้ถือหุ้นแต่ละรายนั้น หากเกิดเศษจากการคำนวณตามอัตราการจัดสรรดังกล่าวข้างต้น ให้ปัดเศษนั้นทิ้ง
ใบสำคัญแสดงสิทธิ TMC-W1 จะมีอายุ 2 ปี นับแต่วันที่ออกใบสำคัญแสดงสิทธิ โดยมีอัตราการใช้สิทธิ 1 หน่วย ซื้อหุ้นสามัญได้ 1 หุ้น กำหนดราคาการใช้สิทธิหุ้นละ 1.50 บาท (อาจเปลี่ยนแปลงได้ในภายหลังตามเงื่อนไขการปรับสิทธิ) สรุปสาระสำคัญของใบสำคัญแสดงสิทธิ TMC-W1 และรายละเอียดที่สาคัญอื่น ๆ
ปรากฏตามเอกสารสรุปสาระสำคัญของใบสำคัญแสดงสิทธิ TMC-W1 ในการนี้ บริษัทฯ จะจัดสรรใบสำคัญแสดงสิทธิ TMC-W1 ให้แก่ผู้ถือหุ้นตามรายชื่อผู้ถือหุ้นที่มีสิทธิในการได้รับจัดสรรใบสำคัญแสดงสิทธิที่จะซื้อหุ้นสามัญของบริษัทที่ปรากฏในสมุดทะเบียนผู้ถือหุ้นในวันที่กำหนดในภายหลังโดยคณะกรรมการบริษัทหรือบุคคลที่คณะกรรมการมอบหมาย
 